section_heading: Opis dobra
paragraph_text: Gotičko-renesansna dvokatnica s altanom na krovu, sagrađena na prijelazu 15. i 16. stoljeća. Među nekoliko najboljih primjera stambene arhitekture u Hvaru. Na zapadnom pročelju sačuvani tragovi romaničke kuće kasnog 13. i početka 14. stoljeća. Na istom pročelju gotički otvori zrelog 15. stoljeća. Sjeverno pročelje uređeno krajem 16. stoljeća. U unutrašnjosti su svodovi i kanatna konstrukcija što je rijedak primjer u stambenoj arhitekturi Hvara.